text: Billeder dukket op igen i Grindsted
  12 maj 2010 kl. 16.05
  Billeder af brudepar og forårets konfirmander er dukket op igen i Grindsted.
  Billederne lå på flere harddiske hos Jettes Foto i Grindsted, der blev stjålet ved to indbrud.
  Flere tip til politiet førte til tyvene i Grindsted-området, og tre personer er anholdt og sigtet for tyverierne i fotoforretningen.
  Jette Seidenschnur var så fortvivlet over tyverierne, at hun udlovede en dusør på 10.000 kroner. Politiet har endnu ikke afgjort, om et af tippene var så afgørende, at det førte til gerningsmændene.
   
  Samlingen af billeder omfattede alle forårets konfirmander i Billund og Grindsted samt adskillige brudepar.
  Flere af brudeparrene mødt forgæves op i forretningen for at få deres billeder.
  Vicepolitikommissær Carsten Ørum fra Billund Politi kørte ud med tyvekosterne til Jette Seidenschnur onsdag aften.
  